જોકે અગાઉ ૨૦મી ફેબ્રુઆરીએ યોજાયેલી બેઠકમાં ચીન, સાઉદી અરેબિયા અને તુર્કીએ મળીને આ પ્રસ્તાવનો વિરોધ કર્યો હતો. સાઉદી અરેબિયા FATF નું ફુલ ટાઇમ સભ્ય ન હોવા છતાં સૌથી પહેલો વિરોધ તેણે નોંધાવ્યો હતો. ત્યાર બાદ અમેરિકાએ પાકિસ્તાન વિરુદ્ધ બીજા દિવસે પ્રસ્તાવ રજૂ કર્યો હતો જે એક અભૂતપૂર્વ બાબત હતી. તે દરમિયાન અમેરિકાએ ફુલ મેમ્બરશીપ અપાવવાની લાલચ આપીને સાઉદી અરેબિયાને પોતાના પક્ષમાં કરી લીધું હતું. આમ પાકિસ્તાનના પક્ષમાં હવે માત્ર ચીન અને તુર્કી એમ બે જ દેશો રહી ગયા હતા. નિયમાનુસાર FATFના કોઈ પણ પગલાને રોકવા માટે ઓછામાં ઓછા ત્રણ સભ્ય દેશોનું સમર્થન હોવું જરી છે. તેવામાં હવે ચીને પણ પાકિસ્તાનનો સાથ છોડી દીધો છે.